pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มท.1 เป็นประธานมอบเงิน 770 ล้านบาท โครงการ PEA สนับสนุนครุภัณฑ์ทางการแพทย์โรงพยาบาลจังหวัด 77 แห่งทั่วประเทศ เนื่องในโอกาสมหามงคลพระราชพิธีบรมราชาภิเษก
วันจันทร์ที่ 6 มกราคม 2563
มท.1 เป็นประธานมอบเงิน 770 ล้านบาท โครงการ PEA สนับสนุนครุภัณฑ์ทางการแพทย์โรงพยาบาลจังหวัด 77 แห่งทั่วประเทศ เนื่องในโอกาสมหามงคลพระราชพิธีบรมราชาภิเษก
มท.1 เป็นประธานมอบเงิน 770 ล้านบาท โครงการ PEA สนับสนุนครุภัณฑ์ทางการแพทย์โรงพยาบาลจังหวัด 77 แห่งทั่วประเทศ เนื่องในโอกาสมหามงคลพระราชพิธีบรมราชาภิเษก
เมื่อวันที่ 3ม.ค.63เวลา 09:00 น. ที่ห้องประชุมราชสีห์ ศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ประธานในพิธีมอบเงินโครงการ PEA สนับสนุนครุภัณฑ์ทางการแพทย์ โรงพยาบาลจังหวัด 77 แห่ง เฉลิมพระเกียรติเนื่องในโอกาสมหามงคลพระราชพิธีบรมราชาภิเษก ระหว่างการไฟฟ้าส่วนภูมิภาคและกระทรวงสาธารณสุข ซึ่งมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นผู้รับมอบ โดยมี นายฉัตรชัย พรหมเลิศ ปลัดกระทรวงมหาดไทย นายแพทย์สุขุม กาญจนพิมาย ปลัดกระทรวงสาธารณสุข นายชยพล ธิติศักดิ์ อธิบดีกรมโยธาธิการและผังเมืองในฐานะประธานกรรมการการไฟฟ้าส่วนภูมิภาค นายสมพงษ์ ปรีเปรม ผู้ว่าการการไฟฟ้าส่วนภูมิภาค พร้อมด้วยผู้อํานวยการโรงพยาบาลจังหวัดทั่วประเทศ และผู้เกี่ยวข้อง ร่วมพิธี
พลเอก อนุพงษ์ เผ่าจินดา กล่าวว่า นับเป็นเรื่องน่ายินดีเป็นอย่างยิ่งที่การไฟฟ้าส่วนภูมิภาคมีจิตอันเป็นกุศลและมีความห่วงใยสุขภาพพี่น้องประชาชน โดยได้บริจาคเงินเพื่อจัดซื้อครุภัณฑ์ทางการแพทย์ให้แก่โรงพยาบาลจังหวัด จํานวน 77 แห่ง ๆ ละ 10 ล้านบาท รวม 770 บาท ในนามของกระทรวงมหาดไทยขอขอบคุณการไฟฟ้าส่วนภูมิภาค กระทรวงสาธารณสุข และทุกภาคส่วนที่เกี่ยวข้องแทนพี่น้องประชาชนคนไทยทุกคน ในความตั้งใจอันดีในการเพิ่มโอกาสในการเข้าถึงบริการสุขภาพให้กับประชาชนในทุกจังหวัดทั่วประเทศ
ด้าน นายอนุทิน ชาญวีรกูล กล่าวว่า ในนามของกระทรวงสาธารณสุข ขอขอบคุณการไฟฟ้าส่วนภูมิภาค ที่ได้มอบเงินสนับสนุนเพื่อจัดซื้อครุภัณฑ์ทางการแพทย์ให้แก่โรงพยาบาลจังหวัดทั่วประเทศ จํานวน 770 ล้านบาท นับเป็นมหากุศลและกระทรวงสาธารณสุขขอน้อมรับไว้ด้วยความซาบซึ้งใจเป็นอย่างยิ่ง ซึ่งถือเป็นการร่วมเฉลิมพระเกียรติเนื่องในโอกาสมหามงคลพระราชพิธีบรมราชาภิเษก โดยกระทรวงสาธารณสุขขอให้คํามั่นที่จะนําเงินที่ได้รับไปดําเนินการจัดซื้อครุภัณฑ์ทางการแพทย์ให้กับโรงพยาบาลจังหวัด 77 แห่งตามเจตนารมณ์เพื่อให้เกิดประโยชน์อันมหาศาลกับสุขภาพของพี่น้องประชาชนคนไทยทุกคน
สําหรับโครงการ PEA สนับสนุนครุภัณฑ์ทางการแพทย์ โรงพยาบาลจังหวัด 77 แห่ง เฉลิมพระเกียรติ จัดขึ้นโดยการไฟฟ้าส่วนภูมิภาค (PEA) มีวัตถุประสงค์เพื่อเป็นการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก พุทธศักราช 2562 รวมถึงเพื่อเพิ่มประสิทธิภาพด้านการบริการของโรงพยาบาลให้กับประชาชนและช่วยเหลือโรงพยาบาล 77 แห่ง ที่ขาดแคลนครุภัณฑ์ทางการแพทย์ที่จําเป็นเพื่อต่อยอดภารกิจของ PEA ตลอด 6 ทศวรรษ ที่ไม่เพียงให้บริการด้านพลังงานไฟฟ้าเพื่อพัฒนาคุณภาพชีวิต เศรษฐกิจ ดูแลชุมชน สังคม สิ่งแวดล้อม เพื่อประเทศไทยเติบโตอย่างยั่งยืน โดยสนับสนุนงบประมาณการจัดซื้อครุภัณฑ์ทางการแพทย์ที่จําเป็นแก่โรงพยาบาล ผ่านกระทรวงสาธารณสุข จํานวน 77 แห่ง โรงพยาบาลละ 10 ล้านบาท ซึ่งโครงการดังกล่าวครอบคลุมถึงการสร้างความร่วมมือพัฒนาการดําเนินงานด้านสาธารณสุขเพื่อสร้างมาตรฐานและยกระดับการให้บริการทางการแพทย์ เพื่อให้เกิดประโยชน์สูงสุดแก่ประชาชนและประเทศชาติสืบไป.
กองสารนิเทศ สป.มท.
ครั้งที่ 1/2563
รัฐบาลไทย-ข่าวทำเนียบรัฐบาล-“จุรินทร์” ปลื้ม  “ศิลปาชีพทอใจ วิถีใหม่ ใต้ร่มพระบารมี” ยอดขายวันเดียว 20 ล้านบาท
วันจันทร์ที่ 3 สิงหาคม 2563
“จุรินทร์” ปลื้ม  “ศิลปาชีพทอใจ วิถีใหม่ ใต้ร่มพระบารมี” ยอดขายวันเดียว 20 ล้านบาท
วันที่ 2 สิงหาคม 2563 เวลา 14.00 น. ที่อาคารแสดงสินค้าอิมแพ็ค ฮอลล์ 5-7 เมืองทองธาน  นายจุรินทร์ ลักษณวิศิษฏ์  รองนายกรัฐมนตรี และรัฐมนตรีว่าการกระทรวงพาณิชย์ พร้อมด้วย นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์
เปิดงาน “ศิลปาชีพทอใจ วิถีใหม่ ใต้ร่มพระบารมี”นายจุรินทร์ กล่าวภายหลังการเปิดงานว่า งานในวันนี้ถือว่าเป็นงานสําคัญของศูนย์ส่งเสริมศิลปาชีพระหว่างประเทศซึ่งเป็นองค์การมหาชนภายใต้สังกัดของกระทรวงพาณิชย์ที่รับผิดชอบในเรื่องของการตลาดผลิตภัณฑ์สินค้าต่างๆที่เกี่ยวข้องกับศิลปสชีพ ซึ่ง สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้ทรงริเริ่มไว้ในรูปของมูลนิธิส่งเสริมศิลปาชีพตั้งแต่ปี 2519
ซึ่งศูนย์ส่งเสริมศิลปาชีพระหว่างประเทศ มีหน้าที่เข้ามาดูแลเรื่องการตลาดทั้ง ในประเทศและต่างประเทศ วันนี้เป็นการจัดงานใหญ่ที่สุดตั้งแต่มีการจัดตั้งศูนย์ส่งเสริมศิลปาชีพระหว่างประเทศขึ้นมา ถือเป็นงานใหญ่งานแรกภายใต้สถานการณ์โควิด แต่งานจัดในรูปแบบ social distancing เต็มรูปแบบ โดยมีไฮไลท์คือการแสดงของงานศิลปาชีพชิ้นเอกสําคัญครบถ้วนทั้งหมดรวมทั้งการนํางานชิ้นสําคัญมาประมูลเพื่อให้ผู้ที่สนใจได้มาประมูลและมีการนําดีไซน์เนอร์จากต่างประเทศกว่า 60 ประเทศมาใช้ผ้าวัสดุของศูนย์ส่งเสริมศิลปาชีพในการออกแบบเครื่องแต่งกาย ซึ่งผู้อํานวยการรายงานว่าจากนี้ไปทางดีไซเนอร์ทั้ง 60 ท่านนี้จะทําหน้าที่เหมือนเป็นทูตของศิลปาชีพ ในแต่ละประเทศในการช่วยเผยแพร่งานศิลปะชีพและอาจจะทําหน้าที่เป็นฝ่ายการตลาดให้กับศูนย์ศิลปาชีพด้วยเพื่อที่จะให้งานศิลปาชีพนั้นเผยแพร่ในวงกว้างมากขึ้นในตลาดต่างประเทศและจะขยายต่อไปในอนาคต
สําหรับการจัดงานในครั้งนี้เป็นการจัดงานในช่วงวันที่ 1-5 สิงหาคม โดยจัดตั้งแต่ 10.00 - 22.00 น.ของทุกวันโดยตั้งเป้าหมายว่ายอดขายไม่ต่ํากว่า40 ล้านบาท แต่รายงานเมื่อสักครู่เพียงวันแรกได้ถึง 20 ล้านบาทแล้ว คาดว่าจะได้ยอดขายมากกว่านั้นมาก คงบรรลุเป้าหมายทางการตลาด ซึ่งถ้าการจัดงานครั้งนี้ประสบความสําเร็จก็จะได้มีการจัดให้ถี่ขึ้น เพราะเราต้องการให้งานของศิลปาชีพกระจายไปทั้งตลาดในประเทศ และต่างประเทศ
“ขอถือโอกาสนี้เชิญชวนพี่น้องประชาชนชาวไทยทุกท่านได้มาร่วมชมกันตั้งแต่วันที่ 1-5 สิงหาคม 2563” รัฐมนตรีว่าการกระทรวงพาณิชย์กล่าว
รัฐบาลไทย-ข่าวทำเนียบรัฐบาล-รมช.ธรรมนัส ลุยตรวจสถานการณ์น้ำแม่น้ำท่าจีน คลองสุนัขหอน แก้ไขปัญหาภัยแล้ง
วันศุกร์ที่ 17 มกราคม 2563
รมช.ธรรมนัส ลุยตรวจสถานการณ์น้ําแม่น้ําท่าจีน คลองสุนัขหอน แก้ไขปัญหาภัยแล้ง
รมช.ธรรมนัส ลุยตรวจสถานการณ์น้ําแม่น้ําท่าจีน คลองสุนัขหอน แก้ไขปัญหาภัยแล้ง บรรเทาทุกข์พี่น้องเกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังฟังสรุปสถานการณ์น้ํา และตรวจสภาพแม่น้ําท่าจีนและคลองสุนัขหอน ณ วัดกาหลง จ.สมุทรสาคร ว่า ภาวะภัยแล้งที่กําลังจะเกิดในปี2563 มีแนวโน้มรุนแรงกว่าทุกปี ทางกระทรวงเกษตรและสหกรณ์ จึงมีนโยบาย มุ่งเน้นการวางแผนเผชิญเหตุและแก้ไขปัญหาภัยแล้งอย่างรอบคอบ โดยให้ความสําคัญกับการจัดสรรน้ําอุปโภคบริโภคถึงระดับครัวเรือน การเชื่อมโยงการบริหารจัดการการน้ําในแต่ละลุ่มน้ํา การดูแลแหล่งกักเก็บน้ําในระดับหมู่บ้าน ทั้งการขุดลอกคูคลองและสระน้ํา การกําจัดวัชพืชและโคลนตมในคลองส่งน้ํา การจัดหาภาชนะกักเก็บน้ําขนาดใหญ่ประจําครัวเรือน รวมถึงการปฏิบัติการฝนหลวง เพื่อบรรเทาความเดือนร้อนแก่ประชาชน ในลุ่มแม่น้ําแม่กลองปัจจุบันมีปริมาณน้ําใช้การ 2 เขื่อนหลัก ได้แก่ เขื่อนวชิราลงกรณ์ และเขื่อนศรีนครินทร์ น้ําใช้การรวม ทั้ง 2 เขื่อนอยู่ที่ 8362.81 ล้าน ลบ.ม. ระบายน้ําลุ่มแม่น้ําแม่กลอง 12.02 ล้าน ลบ.ม. โดยผันน้ําช่วยแม่น้ําท่าจีนและแม่น้ําเจ้าพระยา วันละ 5.30 ล้าน ลบ.ม. เพื่อควบคุมค่าความเค็มในแม่น้ําท่าจีนที่ปากคลองจินดา ไม่เกิน 0.75 กรัม/ลิตร และควบคุมค่าความเค็มในแม่น้ําเจ้าพระยาที่สถานีประปาสําแลไม่เกิน 0.25 กรัม/ลิตร โดยสภาพปัจจุบันค่าความเค็มที่ปากคลองจินดาในแม่น้ําท่าจีนและค่าความเค็ม ที่สถานีประปาสําแลในแม่น้ําเจ้าพระยา อยู่ในเกณฑ์ควบคุม
ในส่วนของคลองสุนัขหอน เป็นคลองธรรมชาติ ประกาศเป็นทางน้ําชลประทาน มาตรา 5 เป็นทางน้ําชลประทานประเภท 2 (ทางน้ําที่ใช้ในการคมนาคม แต่มีการชลประทานอยู่ด้วย เฉพาะภายในเขตที่ได้รับผลประโยชน์จากการชลประทาน) สภาพปัจจุบัน คลองสุนัขหอนนั้นตื้นเขิน มีตะกอนดินตกจมปริมาณมาก เป็นอุปสรรคต่อการระบายน้ําในช่วงฤดูน้ําหลากและการคมนาคมสัญจรทางน้ํา รวมทั้งการส่งผลผลิตเกลือทะเลของพี่น้องเกษตรกรในพื้นที่ ในแนวทางการแก้ไข จะทําการขุดลอกคลองสุนัขหอนในเขตจังหวัดสมุทรสาคร ความยาว 31 กิโลเมตร ขนาดก้นคลองกว้าง 15 – 25 เมตร ลึกเฉลี่ย 1.50 เมตร ระยะเวลาดําเนินการรวม 2 ปี
“วันนี้ได้มาตรวจราชการ รับฟังปัญหาและข้อเสนอแนะของประชาชนเกี่ยวกับปัญหาของพี่น้องเกษตรกร ไม่ว่าจะเป็นปัญหาภัยแล้ง และปัญหานาเกลือ ในส่วนปัญหาภัยแล้งนั้น เป็นปัญหาใหญ่ที่ต้องได้รับการแก้ไขอย่างเร่งด่วน ปีนี้ปริมาณฝนน้อย ปริมาณน้ําจืดที่มาเติมจึงน้อยตาม สิ่งที่เกิดตอนนี้คือปัญหาน้ําเค็มทะลัก ทําให้ผลผลิตทางการเกษตรเสียหาย ล้มตายจํานวนมาก และปัญหาความตื้นเขินของคลองสุนัขหอน ทําให้ยากต่อการระบายน้ําและการคมนาคมทางกระทรวงเกษตรฯได้เร่งเข้ามาดูแล แก้ไขปัญหา เพื่อบรรเทาความเดือดร้อนแก่พี่น้องเกษตรกร” ร้อยเอก ธรรมนัสกล่าว
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สคร. โชว์มาตรการ PPP fast track ไทยเป็นต้นแบบโครงการร่วมลงทุนในเวทีเอเปค
วันจันทร์ที่ 31 กรกฎาคม 2560
สคร. โชว์มาตรการ PPP fast track ไทยเป็นต้นแบบโครงการร่วมลงทุนในเวทีเอเปค
APEC เชิญให้ สคร. ไปแบ่งปันประสบการณ์ให้แก่กลุ่มประเทศสมาชิก APEC ในเวที Asia Pacific Financial Forum (APFF) ที่ประเทศแคนาดา ถึงการที่ไทยสามารถใช้มาตรการ PPP fast track ในการขับเคลื่อนการร่วมลงทุนภาครัฐกับเอกชน
นายเอกนิติ นิติทัณฑ์ประภาศ ผอ.สคร. ได้เปิดเผยว่า กลุ่มประเทศสมาชิก Asia-Pacific Economic Cooperation (APEC) ได้เชิญให้ สคร. ไปแบ่งปันประสบการณ์ให้แก่กลุ่มประเทศสมาชิก APEC ทั้งจากภาครัฐและเอกชน ในเวที Asia Pacific Financial Forum (APFF) ที่ประเทศแคนาดา ถึงการที่ไทยสามารถใช้มาตรการ PPP fast track ในการขับเคลื่อนการร่วมลงทุนภาครัฐกับเอกชนได้อย่างเป็นรูปธรรมจนสามารถขับเคลื่อนโครงการ PPP ได้ถึงประมาณ 1 หมื่นล้านเหรียญดอลล่าร์สหรัฐ หรือ ประมาณ 3.5 แสนล้านบาท ภายใน 1 ปี
ในการประชุม APFF ณ ประเทศแคนาดา ระหว่างวันที่ 24 – 25 กรกฎาคม 2560 ประเทศสมาชิก APEC ได้ชี้ให้เห็นว่า ภูมิภาคเอเชียและแปซิฟิค มีความต้องการในการลงทุนในโครงสร้างพื้นฐาน 1.77 ล้านล้านเหรียญดอลล่าร์สหรัฐต่อปี แต่รัฐบาลของประเทศสมาชิกหลายประเทศมีข้อจํากัดเรื่องงบประมาณในการลงทุนในโครงการลงทุนโครงสร้างพื้นฐาน จึงได้มีการนําแนวนโยบายร่วมลงทุนระหว่างภาครัฐและเอกชน หรือ Public Private Partnership (PPP) มาใช้เพื่อลดภาระการคลังของภาครัฐและเพิ่มประสิทธิภาพในการดําเนินโครงการลงทุนโครงสร้างพื้นฐานของรัฐ อย่างไรก็ดี ประเทศสมาชิกหลายแห่งยังประสบปัญหาในการขับเคลื่อนโครงการ PPP อย่างเป็นรูปธรรม ดังนั้น APEC จึงได้เชิญ ประเทศที่สามารถขับเคลื่อนโครงการได้สําเร็จ เช่น ประเทศแคนาดา ประเทศไทย ประเทศออสเตรเลีย ประเทศอินโดนีเซีย และประเทศเม็กซิโก มาแบ่งปันประสบการณ์การดําเนินการลงทุนโครงการโครงสร้างพื้นฐานด้วย PPP ให้แก่ประเทศสมาชิก APEC
นายเอกนิติ นิติทัณฑ์ประภาศ ผอ. สคร. ได้กล่าวถึงมาตรการ PPP Fast Track ของ สคร. เพื่อผลักดันโครงการ PPP ให้สามารถดําเนินการได้อย่างรวดเร็ว โดยมีการลดระยะเวลาในการเตรียมโครงการ (Project Preparation) ด้วยการดําเนินการระบุรายการที่ต้องทํา (PPP Checklist) และจัดตั้งคณะทํางานประสานงานระหว่างหน่วยงานที่เกี่ยวข้อง เช่น หน่วยงานเจ้าของโครงการ กระทรวงเจ้าสังกัด สํานักงานคณะกรรมการพัฒนาการเศรษฐกิจและสังคมแห่งชาติ สํานักงานบริหารหนี้สาธารณะ และ สคร. เป็นต้น เพื่อให้หน่วยงานที่เกี่ยวข้องทุกหน่วยมีข้อมูลที่ตรงกันและมีความเข้าใจโครงการไปในทิศทางเดียวกันซึ่งได้ช่วยลดระยะเวลาการพิจารณาของหน่วยงานที่เกี่ยวข้องลง นอกจากนี้ยังได้มีการดําเนินการคู่ขนานในการเตรียมร่างสัญญาร่วมลงทุน ไปพร้อม กับขั้นตอนการเตรียมโครงการด้วย ทําให้นโยบาย PPP Fast Track สามารถลดการดําเนินการโครงการ PPP จากปกติที่ใช้ระยะเวลาประมาณ 25 เดือน เลือเพียง 9 เดือนเท่านั้น และสามารถผลักดันโครงการลงทุนในโครงสร้างพื้นฐานได้สําเร็จ โดยในปีที่ผ่านมา สคร. สามารถขับเคลื่อนโครงการร่วมลงทุนระหว่างรัฐและเอกชนได้ถึง 5 โครงการ ได้แก่ โครงการรถไฟฟ้า สายสีชมพู สายสีเหลือง และสายสีน้ําเงินส่วนต่อขยาย และโครงการมอเตอร์เวย์ บางปะอิน-นครราชสีมา และบางใหญ่-กาญจนบุรี ในส่วนของการดําเนินการและบํารุงรักษา (Operation and Maintenance) ซึ่งโครงการทั้งหมดจะมีส่วนสําคัญที่ช่วยเพิ่มขีดความสามารถในการแข่งขันของประเทศไทย
รัฐบาลไทย-ข่าวทำเนียบรัฐบาล-นายกฯ ชื่นชมเด็กไทยเจ๋งคว้า 32 เหรียญรางวัลการแข่งขันคณิตศาสตร์นานาชาติ
วันพุธที่ 19 กรกฎาคม 2560
นายกฯ ชื่นชมเด็กไทยเจ๋งคว้า 32 เหรียญรางวัลการแข่งขันคณิตศาสตร์นานาชาติ
แนะสร้างเด็กรุ่นใหม่ที่มีความสามารถอย่างต่อเนื่อง พร้อมกําชับให้แก้ไขจุดอ่อนการเรียนวิชาคณิตศาสตร์ของนักเรียนไทยโดยรวมให้ดีขึ้น
วันนี้ (19 กรกฎาคมคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า  นายกฯ ชื่นชมเด็กไทยเจ๋งคว้า 32 เหรียญรางวัลการแข่งขันคณิตศาสตร์นานาชาติ แนะสร้างเด็กรุ่นใหม่ที่มีความสามารถอย่างต่อเนื่อง พร้อมกําชับให้แก้ไขจุดอ่อนการเรียนวิชาคณิตศาสตร์ของนักเรียนไทยโดยรวมให้ดีขึ้น
โอกาสนี้ พลเอก ประยุทธ์ จันทร์โอชา นายกรัฐมนตรี ได้กล่าวแสดงความยินดีกับตัวแทนนักเรียนไทยที่ไปร่วมการแข่งขันคณิตศาสตร์นานาชาติในรายการ 2017 World Mathematics Invitational ระหว่างวันที่ 14 – 18 ก.ค.60 ณ นครโฮจิมินห์ ประเทศเวียดนาม และสามารถคว้าเหรียญรางวัลมาได้ถึง 32 เหรียญ พร้อมทั้งรางวัล The Star อีก 1 รางวัล พร้อมกล่าวย้ําว่า ขอชื่นชมความสําเร็จในครั้งนี้ว่าเกิดมาจากความสามารถของตัวนักเรียนเอง และการสนับสนุนที่ดีจากทั้งครูอาจารย์และผู้เกี่ยวข้องทุกฝ่าย แสดงให้เห็นว่าเด็กไทยมีทักษะด้านคณิตศาสตร์ไม่แพ้ชาติอื่น โดยครั้งนี้ไม่ใช่ครั้งแรกที่ได้รับเหรียญรางวัลจากการแข่งขันนี้ เนื่องจากเมื่อเดือน พ.ค.ที่ผ่านมา เด็กไทยก็เพิ่งสร้างความภาคภูมิใจให้กับคนไทยทุกคนด้วยการคว้ามาได้ถึง 31 เหรียญรางวัล จากการแข่งขันที่ประเทศจีน
นอกจากนี้ นายกรัฐมนตรียังได้ให้กําลังใจแก่นักเรียนและผู้อยู่เบื้องหลังความสําเร็จทุกคน ให้หมั่นพัฒนาตนเอง ส่งเสริมการยกระดับฝีมือ และสร้างเด็กรุ่นใหม่ที่มีความสามารถอย่างต่อเนื่อง อย่างไรก็ตาม คุณภาพการศึกษาของไทยโดยรวมโดยเฉพาะวิชาคณิตศาสตร์ ซึ่งเป็นส่วนหนึ่งของโครงการประเมินผลนักเรียนร่วมกับนานาชาติ หรือ PISA นั้น ยังคงมีปัญหา เมื่อเปรียบเทียบกับหลายประเทศ นายกรัฐมนตรีจึงได้กําชับให้กระทรวงศึกษาธิการเป็นหน่วยงานหลักร่วมกับหน่วยงานอื่น ๆ ดําเนินการแก้ไขปัญหานี้ให้สําเร็จอย่างเป็นรูปธรรมโดยเร็วต่อไป
.........................................................................
สํานักโฆษก
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมเสวนา “ดิจิทัลเพื่อคนทั้งมวล” งาน Thailand Friendly Design Expo 2017
วันพุธที่ 6 ธันวาคม 2560
รมว.ดิจิทัลฯ ร่วมเสวนา “ดิจิทัลเพื่อคนทั้งมวล” งาน Thailand Friendly Design Expo 2017
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมงาน “Thailand Friendly Design Expo 2017 : มหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 2” พร้อมร่วมเสวนาพิเศษในหัวข้อ “ดิจิทัลเพื่อคนทั้งมวล” โดยให้ความสําคัญไปที่สังคมผู้สูงอายุและการสร้างความเท่าเทียมยกระดับคุณภาพชีวิตของคนพิการ ด้วยการใช้เทคโนโลยีดิจิทัลเข้ามามีส่วนสําคัญในการดํารงชีวิต ซึ่งงานดังกล่าว มูลนิธิอารยสถาปัตย์เพื่อคนทั้งมวลร่วมกับเครือข่ายมหามิตร Friendly Design ทั่วไทย และนานาชาติ จัดขึ้น โดยเป็นงานแสดงสินค้านวัตกรรม เทคโนโลยี การแพทย์ การออกแบบ และการบริการที่เกี่ยวกับผู้สูงอายุ และผู้พิการ ที่ยิ่งใหญ่ที่สุดในภูมิภาคอาเซียน ทั้งนี้ การจัดงานฯ มีเป้าหมายหลัก คือ 1) เพื่อตอบโจทย์การจัดสภาพแวดล้อมรองรับสังคมผู้สูงอายุ 2) เตรียมพร้อมสู่ยุคดิจิทัลไทยแลนด์ 4.0 ยกระดับคุณภาพชีวิตของผู้สูงอายุและผู้พิการ 3) ส่งเสริมสิทธิความเสมอภาคของคนพิการ และ 4) ร่วมขับเคลื่อนการท่องเที่ยวไทยเพื่อคนทั้งมวล ในโอกาสนี้ รัฐมนตรีว่าการกระทรวงดิจิทัลฯ ยังได้มอบป้ายประกาศเกียรติคุณให้กับองค์กร บุคคล หรือสถานที่ที่มีจิตอาสา และเป็นมิตรกับคนทั้งมวลตามวัตถุประสงค์ของการจัดงานฯด้วย เมื่อวันที่ 4 ธันวาคม 2560 ณ ฮอลล์ 2 ณ ศูนย์แสดงสินค้าและการประชุมอิมแพ็ค เมืองทองธานี อําเภอปากเกร็ด จังหวัดนนทบุรี
********************
รัฐบาลไทย-ข่าวทำเนียบรัฐบาล-การหารือข้อราชการประเด็นเกี่ยวกับการดำเนินงานด้านราชทัณฑ์ เพื่อพัฒนาความร่วมมือด้านกระบวนการยุติธรรมระหว่างประเทศไทยและราชอาณาจักรสเปน
วันจันทร์ที่ 24 กุมภาพันธ์ 2563
การหารือข้อราชการประเด็นเกี่ยวกับการดําเนินงานด้านราชทัณฑ์ เพื่อพัฒนาความร่วมมือด้านกระบวนการยุติธรรมระหว่างประเทศไทยและราชอาณาจักรสเปน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ให้การต้อนรับนายเอมิลิโอ เด มิเกล กาลาเบีย เอกอัครราชทูตราชอาณาจักรสเปนประจําประเทศไทย
ในวันจันทร์ที่ ๒๔ กุมภาพันธ์ ๒๕๖๓ เวลา ๐๙.๓๐ น.
ณ ห้องรับรองกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ เขตหลักสี่ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ให้การต้อนรับนายเอมิลิโอ เด มิเกล กาลาเบีย เอกอัครราชทูตราชอาณาจักรสเปนประจําประเทศไทย
ในโอกาสเข้าพบเพื่อหารือข้อราชการประเด็นเกี่ยวกับการดําเนินงานด้านราชทัณฑ์
โดยมี พันตํารวจโท ประวุธ วงศ์สีนิล รองอธิบดีกรมราชทัณฑ์ ฝ่ายปฏิบัติการ
พร้อมด้วยเจ้าหน้าที่ที่เกี่ยวข้องร่วมหารือข้อราชการครั้งนี้
ในการนี้ทั้งสองฝ่ายยินดีที่จะพัฒนาความร่วมมือด้านกระบวนการยุติธรรมระหว่างกันต่อไป
รัฐบาลไทย-ข่าวทำเนียบรัฐบาล-บีโอไอร่วมเวทีงานเสวนา
วันศุกร์ที่ 17 มกราคม 2563
บีโอไอร่วมเวทีงานเสวนา
บีโอไอร่วมเวทีงานเสวนา
เมื่อเร็วๆ นี้ นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) (ที่ 4 จากขวา) ร่วมเวทีเสวนาหัวข้อ "ลงทุนไทย 2020 สู่บริบทใหม่" ภายใต้งาน "2020 ปีแห่งการลงทุน: ทางออกประเทศไทย" จัดโดยบริษัท มติชน จํากัด (มหาชน) ณ โรงแรมพูลแมน คิงพาวเวอร์ รางน้ํา กรุงเทพฯ
รัฐบาลไทย-ข่าวทำเนียบรัฐบาล-การประชุมคณะกรรมการนโยบายที่ดินแห่งชาติ (คทช.) ครั้งที่ ๒/๒๕๖๑
วันจันทร์ที่ 25 มิถุนายน 2561
การประชุมคณะกรรมการนโยบายที่ดินแห่งชาติ (คทช.) ครั้งที่ ๒/๒๕๖๑
การประชุมคณะกรรมการนโยบายที่ดินแห่งชาติ (คทช.) ครั้งที่ ๒/๒๕๖๑
การประชุมคณะกรรมการนโยบายที่ดินแห่งชาติ (คทช.) ครั้งที่ ๒/๒๕๖๑
พลเอก ประยุทธ์ จันทร์โอชา นายกรัฐมนตรี ประธานกรรมการนโยบายที่ดินแห่งชาติ (คทช.) เป็นประธานการประชุมคณะกรรมการนโยบายที่ดินแห่งชาติ (คทช.) ครั้งที่ ๒/๒๕๖๑ เมื่อวันจันทร์ที่ ๑๘ มิถุนายน ๒๕๖๑ เวลา ๐๙.๓๐ น. ณ ตึกภักดีบดินทร์ ทําเนียบรัฐบาล โดยมีพลเอก อาทร โลหิตกุล หัวหน้าส่วนบังคับบัญชา สํานักงานรองนายกรัฐมนตรี แทน พลเอก ประวิตร วงษ์สุวรรณ รองนายกรัฐมนตรี รองประธานกรรมการ คนที่ ๑ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นรองประธานกรรมการคนที่ ๒ ซึ่งมีกรรมการเข้าร่วมประชุมประกอบด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ พลเรือเอก จุมพล ลุมพิกานนท์ รองปลัดกระทรวงกลาโหม แทน รัฐมนตรีว่าการกระทรวงกลาโหม รวมทั้งผู้ทรงคุณวุฒิ และกรรมการจากหน่วยงานที่เกี่ยวข้อง และมีนางรวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่เป็นเลขานุการในการประชุม พร้อมด้วย นายพุฒิพงศ์ สุรพฤกษ์ รองเลขาธิการสํานักงานนโยบายและแผนทรัพยากรธรรมชาติและสิ่งแวดล้อม เข้าร่วมในการประชุมดังกล่าว ซึ่งมีเรื่องที่นําเสนอในที่ประชุม ดังนี้
เรื่องเพื่อทราบ ได้แก่
๑. ผลการดําเนินงานตามมติคณะกรรมการนโยบายที่ดินแห่งชาติ ครั้งที่ ๑/๒๕๖๑ เมื่อวันที่ ๑๘ มกราคม ๒๕๖๑
๒. รายงานความคืบหน้าของร่างพระราชบัญญัติคณะกรรมการนโยบายที่ดินแห่งชาติ พ.ศ. ....
๓. ผลการดําเนินงานแก้ไขปัญหาข้อร้องเรียนของกลุ่มกระบวนการประชาชนเพื่อสังคมที่เป็นธรรม(ขปส.)
เรื่องเพื่อพิจารณาและมีมติเห็นชอบ ได้แก่
๑. พื้นที่เป้าหมายและกรอบมาตรการแก้ไขปัญหาการอยู่อาศัยและทํากินในพื้นที่ป่าไม้ (ทุกประเภท)
๒. การเตรียมการเพื่อเสนอนโยบายและแผนการบริหารจัดการที่ดินและทรัพยากรดินของประเทศต่อคณะรัฐมนตรีเพื่อพิจารณา
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 5 กรกฎาคม 2563 [กระทรวงสาธารณสุข]
วันอาทิตย์ที่ 5 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 5 กรกฎาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 5 กรกฎาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่ 5 กรกฎาคม2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นคนไทยที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (อินเดีย 1 ราย คูเวต 2 ราย สหรัฐอเมริกา 1 ราย และญี่ปุ่น 1 ราย) ผู้ป่วยกลับบ้าน 5 ราย รวมกลับบ้านสะสม 3,071 ราย หรือคิดเป็นร้อยละ 96.27 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 61 ราย หรือร้อยละ 1.91 ของผู้ป่วยทั้งหมด ไม่มีผู้เสียชีวิตเพิ่มรวมผู้เสียชีวิตสะสม 58 ราย ผู้ป่วยสะสมทั้งสิ้น 3,190 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กล่าวว่า ผู้ติดเชื้อรายใหม่วันนี้ 5 ราย เป็นคนไทยที่เดินทางกลับจากต่างประเทศ และเข้ารับการเฝ้าระวังกักตัวที่สถานที่รัฐจัดให้ในกรุงเทพมหานครทุกราย ขณะนี้อยู่ในการดูแลรักษาที่โรงพยาบาล โดยจําแนกเป็น
- จากอินเดีย 1 ราย เพศหญิง อายุ 42 ปี เดินทางถึงไทยวันที่ 23 มิถุนายน 2563 ตรวจหาเชื้อวันที่ 3 กรกฎาคม 2563 ผลพบเชื้อ ไม่มีอาการ
- จากคูเวต 2 ราย เพศชาย อายุ 42 และ 57 ปี เดินทางถึงไทย วันที่ 29 มิถุนายน 2563 ตรวจหาเชื้อวันที่ 3 กรกฎาคม 2563   ผลพบเชื้อ
- จากสหรัฐอเมริกา 1 ราย เพศหญิง อายุ 17 ปี เป็นนักศึกษา เดินทางถึงไทย วันที่ 29 มิถุนายน 2563 ตรวจหาเชื้อวันที่ 3 กรกฎาคม 2563 ผลพบเชื้อ ไม่มีอาการ
- จากญี่ปุ่น 1 ราย เพศชาย อายุ 38 ปี อาชีพพนักงานบริษัท เดินทางถึงไทย วันที่ 30 มิถุนายน 2563 ตรวจหาเชื้อวันที่ 2 กรกฎาคม 2563 ผลพบเชื้อ
เนื่องในวันอาสาฬหบูชาและวันเข้าพรรษา เป็นวันสําคัญทางศาสนา ประชาชนจํานวนมากเดินทางไปทําบุญ บางแห่งเกิดความแออัด ซึ่งทําให้เกิดความเสี่ยงในการแพร่กระจายเชื้อโควิด 19 ได้ ขอความร่วมมือ วัด ศาสนสถาน ทุกแห่งให้ปฏิบัติตามมาตรการของกรมการศาสนา กระทรวงวัฒนธรรม สํานักงานพระพุทธศาสนาแห่งชาติ และกระทรวงสาธารณสุขกําหนดอย่างเคร่งครัด เช่น การจัดระเบียบพื้นที่ให้ลดความแออัดเมื่อเข้าไปในพระอุโบสถ จัดจุดคัดกรองวัดไข้ผู้ที่เข้ามาในวัด หากอุณหภูมิร่างกายเกิน 37.5 องศาเซลเซียส หรืออาการระบบทางเดินหายใจไม่อนุญาตให้ร่วมทํากิจกรรม จัดจุดให้บริการล้างมือด้วยสบู่และน้ําหรือเจลแอลกอฮอล์ รักษาความสะอาดภายในวัด จัดระบบระบายอากาศให้ถ่ายเทได้ดี จัดชุดสําหรับฉันอาหารเฉพาะรูป พระภิกษุสงฆ์ทุกรูป ต้องสวมหน้ากากอนามัย/หน้ากากผ้า และกระชับพิธีการในการประกอบพิธีกรรมให้สั้นลง หากมีอาการป่วยต้องงดการปฏิบัติศาสนกิจ
สําหรับข้อปฏิบัติของผู้มาทําบุญ ขอให้สวมหน้ากากผ้า/หน้ากากอนามัยตลอดเวลา เลี่ยงการหยิบจับของที่มีการสัมผัสร่วมกันบ่อยๆ เช่น ที่กรวดน้ํา ราวบันได ล้างมือบ่อยๆ ด้วยน้ําและสบู่หรือเจลแอลกอฮอล์ และปฏิบัติตามข้อกําหนดของศาสนสถานเรื่องการเว้นระยะห่างอย่างเคร่งครัด และเมื่อกลับถึงบ้านให้เปลี่ยนเสื้อผ้าอาบน้ําทําความสะอาดร่างกายทันที เพื่อลดความเสี่ยงในการติดเชื้อโควิด 19 หากเรายึดคําสอนของทุกศาสนาที่สอนให้มีสติ จะสามารถใช้ชีวิตได้อย่างมีความสุขและปลอดภัย
*********************************
5 กรกฎาคม 2563
รัฐบาลไทย-ข่าวทำเนียบรัฐบาล-ยธ.วางแนวทางฟื้นฟูสมรรถภาพผู้ติดยาเสพติด
วันจันทร์ที่ 27 มีนาคม 2560
ยธ.วางแนวทางฟื้นฟูสมรรถภาพผู้ติดยาเสพติด
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๐
เมื่อวันจันทร์ที่ ๒๗ มีนาคม ๒๕๖๐ เวลา ๑๓.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๐
โดยที่ประชุมได้ร่วมกันหารือในประเด็นต่างๆ อาทิ
ติดตามการดําเนินงานฟื้นฟูสมรรถภาพผู้ติดยาเสพติด
ในช่วงที่ผ่านมา และวางแนวทางการบริหารจัดการคดีคั่งค้าง
และการติดตามผู้เข้ารับการฟื้นฟูสมรรถภาพฯ ที่ผิดเงื่อนไขการเข้ารับบําบัด
การพิจารณาแต่งตั้งอนุกรรมการในคณะอนุกรรมการฟื้นฟูสมรรถภาพผู้ติดยาเสพติด
ตามพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕
พร้อมทั้งการประกาศให้สถานกักขังจังหวัดสกลนครแห่งใหม่เป็นสถานที่เพื่อการควบคุมตัว
และสถานที่เพื่อการตรวจพิสูจน์
ตามพระราชบัญญัติฟื้นฟูสมรรถภาพผู้ติดยาเสพติด พ.ศ.๒๕๔๕
โดยมี พันตํารวจเอก ณรัชต์ เศวตนันทน์ อธิบดีกรมคุมประพฤติ
และผู้ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-รองปลัด สุรพล เปิดโฉมใหม่ “ร้านค้าสวัสดิการ หรือ สโมสรกระทรวงอุตสาหกรรม
วันจันทร์ที่ 24 ธันวาคม 2561
รองปลัด สุรพล เปิดโฉมใหม่ “ร้านค้าสวัสดิการ หรือ สโมสรกระทรวงอุตสาหกรรม
นายสุรพล ชามาตย์ รองปลัดกระทรวงอุตสาหกรรม เปิดโฉมใหม่ “ร้านค้าสวัสดิการ หรือ สโมสรกระทรวงอุตสาหกรรม
วันนี้ (24 ธันวาคม 2561) นายสุรพล ชามาตย์ รองปลัดกระทรวงอุตสาหกรรม เป็นประธานในพิธีเปิดร้านค้าสวัสดิการ หรือ สโมสรกระทรวงอุตสาหกรรม โดยมีนางเบญจมาพร เอกฉัตร์ ผู้ตรวจราชการกระทรวงอุตสาหกรรม นางอทิตา กลิ่นสุวรรณ อุตสาหกรรมจังหวัดสมุทรสงคราม นายสมบูรณ์ สุนทรศาสตร์ อุตสาหกรรมจังหวัดหนองคาย นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม นางสาวสุนีย์ โสภณ ผู้อํานวยการกองบริหารทรัพยากรบุคคล ข้าราชการ พนักงาน และเจ้าหน้าที่กระทรวงอุตสาหกรรม ร่วมเปิดงาน ซึ่งภายในงานมีการจําหน่าย สินค้าอุตสาหกรรมชุมชน อาทิ แดงแหยมเนือง ปลาทูโป๊ะ ครีมทางผิวจากน้ํามันมะพร้าว ขนมจีนน้ํายากะทิ ไอศรีมมะพร้าวอ่อน เป็นต้น
รัฐบาลไทย-ข่าวทำเนียบรัฐบาล-รัฐบาลโชว์ผลงานบริหารจัดการทรัพยากรน้ำของประเทศ สร้างระบบให้เป็นเอกภาพ วางกลไกการบริหารและมีองค์กรกำกับดูแลชัดเจน รวมทั้งมีกฎหมาย พรบ.รองรับ และวางยุทธศาสตร์การบริหารจัดการไว้ถึง 6
วันอังคารที่ 5 มิถุนายน 2561
รัฐบาลโชว์ผลงานบริหารจัดการทรัพยากรน้ําของประเทศ สร้างระบบให้เป็นเอกภาพ วางกลไกการบริหารและมีองค์กรกํากับดูแลชัดเจน รวมทั้งมีกฎหมาย พรบ.รองรับ และวางยุทธศาสตร์การบริหารจัดการไว้ถึง 6
รัฐบาลโชว์ผลงานบริหารจัดการทรัพยากรน้ําของประเทศ สร้างระบบให้เป็นเอกภาพ วางกลไกการบริหารและมีองค์กรกํากับดูแลชัดเจน รวมทั้งมีกฎหมาย พรบ.รองรับ และวางยุทธศาสตร์การบริหารจัดการไว้ถึง 6 ด้าน พร้อมสั่งทุกหน่วยงานเตรียมรับมือน้ําหลากในปีนี้
รัฐบาลโชว์ผลงานบริหารจัดการทรัพยากรน้ําของประเทศ สร้างระบบให้เป็นเอกภาพ วางกลไกการบริหารและมีองค์กรกํากับดูแลชัดเจน รวมทั้งมีกฎหมาย พรบ.รองรับ และวางยุทธศาสตร์การบริหารจัดการไว้ถึง 6 ด้าน พร้อมสั่งทุกหน่วยงานเตรียมรับมือน้ําหลากในปีนี้
วันที่ 4 มิ.ย. 61 เวลา 09.00 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานเปิดการเสวนาการบริหารจัดการทรัพยากรน้ําของประเทศ โดยมีเป้าหมายเพื่อให้ภาคส่วนต่างๆ ที่เกี่ยวข้องมีความเข้าใจและทราบถึงสถานการณ์น้ํา และแนวทางการบริหารจัดการน้ําภาพรวมของประเทศ รวมถึงสร้างการมีส่วนร่วมพร้อมการบูรณาการของหน่วยงานต่างๆ ด้านทรัพยากรน้ํา 38 หน่วยงาน ให้เป็นเอกภาพ โดยก่อนการเปิดงานเสวนาฯ นายกรัฐมนตรีได้เยี่ยมชมนิทรรศการ ณ บริเวณโถงกลางด้วย